**ПРОЕКТ!**

**Наредба за изменение и допълнение на**

**Наредба № 2 от 2014 г. за класификация на отпадъците**

(обн., ДВ, бр. 66 от 2014 г., изм. и доп., бр. 32 от 2017 г., бр. 46 от 2018 г. и бр. 86 от 2020 г.)

**§ 1.** В чл. 7 се правят следните изменения:

**1.** В ал. 1:

**а)** основният текст се изменя така:

„Чл. 7. (1) За класифициране на отпадъците лицата по чл. 4 са длъжни да подадат за всеки отпадък не по-късно от два месеца преди образуването му до директора на регионалната инспекция по околната среда и водите (РИОСВ), на чиято територия се образува отпадъкът, следните документи:“;

**б)** в т. 1 се заличават думите „в два екземпляра“.

**2.** В ал. 6 изречение второ се заличава.

**3.** В ал. 7 думите „могат да се подават и“ се заменят със „се подават“.

**§ 2.** Член 9 се изменя така:

„Чл. 9. Директорът на РИОСВ или оправомощено от него лице в 14-дневен срок от датата на представяне на документите по чл. 7, ал. 1 или 4 и на становището от РЗИ в случай на класификация на отпадъци от подгрупа 18 01 утвърждава работния лист чрез НИСО, като използва електронен подпис.“.

**§ 3.** В чл. 9а се правят следните изменения:

**1.** В ал. 1 след думата „попълва“ се добавя „чрез НИСО“.

**2.** В ал. 2 изречение второ се заличава.

**§ 4.** В чл. 17 се създава ал. 3:

„(3) След утвърждаване на работния лист за класификация на отпадъка по ал. 2 директорът на РИОСВ или оправомощено от него длъжностно лице по служебен път въвежда същия в НИСО.“.

**§ 5.** В чл. 21 се правят следните изменения:

1. Алинея 1 се изменя така:

„(1) В случай че даден отпадък престане да се образува и липсват източници, от които би могъл да се образува, причинителят на отпадъка подава чрез НИСО до директора на РИОСВ уведомление за преустановяване образуването на отпадъка.“.

1. Алинея 3 се изменя така:

„(3) Директорът на РИОСВ или оправомощено от него длъжностно лице, отбелязва чрез НИСО, че работният лист е с прекратено действие.“.

1. Алинея 4 се отменя.
2. Алинея 5 се изменя така:

„(5) Директорът на РИОСВ издава мотивирано становище за отказ за прекратяване действието на работния лист, когато образуването на отпадъка не е преустановено и/или са налице източници, от които би могъл да се образува отпадъкът.“.

1. В ал. 6 след думите „по чл. 7, ал. 1“ се добавя „чрез НИСО“, а изречение второ се заличава.
2. В ал. 7 думите „е подадено уведомление по приложение № 7“ се заменят с „работният лист е с прекратено действие“.

**§ 6.** В чл. 21а се правят следните изменения:

1. Алинея 1 се изменя така:

„(1) В случай че класифициран отпадък, за който е утвърден работен лист, престане да се образува от някой от обектите на един и същ причинител на отпадъци на територията на една РИОСВ, причинителят на отпадъка подава уведомление по чл. 21, ал. 1 до директора на същата РИОСВ, като промяната се отразява служебно в НИСО.“.

1. В ал. 2 думите „ал. 2 – 5“ се заменят с „ал. 2, 3 и 5“.
2. В ал. 3 след думата „представя“ се добавя „чрез НИСО“, а изречение второ се заличава.

**§ 7.** Член 21б се изменя така:

„Чл. 21б. Когато при проверка от страна на РИОСВ се установи, че даден отпадък не се образува и липсват източници, от които би могъл да се образува, директорът на РИОСВ или оправомощено от него длъжностно лице отбелязва чрез НИСО, че работният лист е с прекратено действие.“.

**§ 8.** В чл. 22 се правят следните изменения:

1. В ал. 1 след думата „уведомява“ се добавя „чрез НИСО“, а думите „или чл. 5, ал. 2“ се заличават.
2. Алинея 2 се изменя така:

„(2) След получаване на уведомлението по ал. 1 директорът на РИОСВ отбелязва, че работният лист е с прекратено действие, като в коментар отбелязва основанието за това по чл. 4, ал. 2 ЗУО.“.

**§ 9.** Приложение № 7 към чл. 21, ал. 1 се отменя.

**ЗАКЛЮЧИТЕЛНА РАЗПОРЕДБА**

**§ 10.** Наредбата влиза в сила в деня на обнародването ѝ в „Държавен вестник“.

**АСЕН ЛИЧЕВ**

**МИНИСТЪР НА ОКОЛНАТА СРЕДА И ВОДИТЕ**

**Д-Р СТОЙЧО КАЦАРОВ**

**МИНИСТЪР НА ЗДРАВЕОПАЗВАНЕТО**